|  |  |  |  |
| --- | --- | --- | --- |
| Vår saksbehandler: Hafsa Nadeem | Vår dato:  20.6.2012  Vår referanse:  2012/512 | Deres dato:    Deres referanse: | Service-og-samferdsel.png |

Referat til møte nr. 3/2012 i Faglig råd for service og samferdsel

Dato: 20.6.12

Tid: 10:00 – 14:30 (Lunsj kl. 11:30)

Sted: Utdanningsdirektoratet, møterom 1 (1. etg.)

|  |  |  |
| --- | --- | --- |
| **Medlem** | **Fra arbeidsgiversiden:** | **Fra arbeidstakersiden:** |
|  | Norunn Alling, Spekter | Karin Lund, Fagforbundet (leder) |
|  | Terje Sundfjord, NHO Transport | Jostein Antonsen, Handel og kontor |
|  | Veronika Vian (vara), NHO Reiseliv | Dag Einar Sivertsen, Norsk Transportarbedierforbund |
|  | Anne Røvik Hegdahl, Virke | Håvard Galtestad, Yrkestrafikkforbundet |
|  | Synnøva Aga, NHO Luftfart (nestleder) |  |
|  |  |  |
|  | **Fra Utdanningssektoren:** | **Utdanningsdirektoratet** |
|  | Jørund Bjølverud, SL, Våler vg skole | Hafsa Nadeem, rådssekretær |
|  | Nils Petter Johnsrud, Utdanningsforbundet |  |
|  | Ellinor Tande, Utdanningsforbundet |  |
|  | Anne Sara Svendsen, KS |  |
|  |  |  |
| **Forfall** |  |  |
|  | Ingvild Anette Holm, Elevorganisasjonen |  |
|  | Trond Karlsen, Norsk Arbeidsmandsforbund |  |
|  | Randi Thørring, KS |  |

Dagsorden for møte 3/2012 – 20.6.2012

21.3.12 Godkjenning av møteinnkalling og dagsorden

22.3.12 Rapport fra oppnevningsperioden 2008-2012

23.3.12 Oppdrag - Sertifiseringskrav i fag

24.3.12 Endringsforslag i læreplan for yrkessjåførfaget

25.3.12 Strukturen i våre fag

26.3.12 Forslag om oppnevning av vegdirektoratet som observatør i rådet

27.3.12 Fagopplæring for voksne - Forsøk med realkompetansevurdering som alternativ til skriftlig eksamen på Vg3-nivå

28.3.12 Orienteringssaker

29.3.12 Eventuelt

21.3.12 Godkjenning av møteinnkalling og dagsorden

Vedtak:

Godkjent

22.3.12 Rapport fra oppnevningsperioden 2008-2012

Etter møte i det faglige rådet 15. mars ble det vedtatt at rådssekretær utarbeider forslag til tekst til kulepunkt 1-3 og arbeidsutvalget utarbeider forslag til tekst for kulepunkt 4-6 i rapporten.

Utkast til rapport fra arbeidsutvalget ble gjennomgått og diskutert.

Vedtak:

Synnøva Aga omformulerer punkt 4 i rapporten med utgangspunkt i de innspillene som kom fram på møtet.

Rådet gir sin fullmakt til arbeidsutvalget, samt Jostein Antonsen og Nils Petter Johnsrud til å bearbeide de foreslåtte endringene og sende rapporten til Utdanningsdirektoratet innen 1. juli.

23.3.12 Oppdrag - Sertifiseringskrav i fag

På bakgrunn av forespørselen fra Fylkesmannen i Østfold har Utdanningsdirektoratet etablert en arbeidsgruppe for å kartlegge ulike krav til formelle og uformelle sertifikater og autorisasjoner i læreplanene/lærefagene.

For at Utdanningsdirektoratet skal kunne gjøre dette arbeidet på en god måte, har vi et behov for å få kartlagt de ulike sertifiseringene og andre krav som er nødvendig for å kunne utøve de yrkene det tilbys utdanning i.

Saken ble diskutert og rådet kom fram til at det er fire fag i deres utdanningsprogram med sertifiseringskrav:

* + - Yrkessjåførfaget
    - Sikkerhetsfaget
    - Reiselivsfaget
    - Logistikkfaget

Vedtak:

Rådsmedlemmer som kjenner de aktuelle fagene sender en kort begrunnelse til sekretæren innen 27. juni. Sekretæren oversender rådets tilbakemelding til Utdanningsdirektoratet innen 29. juni.

24.3.12 Endringsforslag i læreplan for yrkessjåførfaget

Fagutvalget for yrkessjåførfaget har foreslått endringer i læreplaner for yrkessjåførfaget (se vedlegg). Fagutvalget innleder til diskusjon og redegjør for begrunnelsen for endringsforslagene.

Jørund presentere endringsforslagene i VG2 og VG3 læreplanen. Endringsforslagene ble diskutert under rådsmøtet.

Vedtak:

Faglig råd for service og samferdsel godkjenner fagutvalgets endringsforslag med de foreslåtte endringene. Fagutvalget legger inn begrunnelser for de foreslåtte endringene og oversender til Utdanningsdirektoratet.

25.3.12 Strukturen i våre fag

Leder innledet til diskusjon. Saken sees i sammenheng med innspill til stortingsmelding for Kunnskapsløftet.

Nils Petter Johnsrud, etter fullmakt fra arbeidsutvalget, hadde en gjennomgang av strukturen i utdanningsprogrammet og utfordringene som ligger der, samt forslag til løsninger. De presenterte utfordringene og løsningene ble diskutert.

Vedtak:

Faglig råd for service og samferdsel må følge opp strukturarbeidet i utdanningsprogrammet vårt i kommende

rådsperiode. Saken settes opp på første rådsmøte i den nye rådsperioden, konstituerende møte i september

2012.

26.3.12 Forslag om oppnevning av Vegdirektoratet som observatør i rådet

Utdanningsdirektoratet har fremmet forslag om at Vegdirektoratet går inn som observatør i det nye faglige rådet for service og samferdsel fra høsten 2012.

Direktoratet ber det faglige rådet om tilbakemelding på forslaget.

Karl Gunnar Kristiansen presenterte bakgrunnen for forslaget.

Flertallet i rådet er i mot at rådet skal ha Vegdirektoratet som fast observatør i det faglige rådet, men er positive til at rådet kan få mulighet til å knytte Vegdirektoratet til fagutvalget for yrkessjåførfaget ved behov.

Vedtak:

Faglig råd for service og samferdsel ser ikke behovet for å ha Vegdirektoratet som fast observatør i det faglige

rådet for perioden 2012-2016.

27.3.12 Fagopplæring for voksne - Forsøk med realkompetansevurdering som alternativ til skriftlig eksamen på Vg3-nivå

SRY anbefaler at et forsøk med realkompetansevurdering som alternativ til skriftlig eksamen på Vg3-nivå gjennomføres der de faglige rådene ser det som ønskelig. Forsøket gjennomføres blant annet innenfor rammen av Vox sitt prosjekt om videregående opplæring for voksne.

Utdanningsdirektoratet ber rådene behandle denne saken ved første anledning/møte og melde tilbake til Utdanningsdirektoratets rådets vurdering av saken.

Vedtak:

Faglig råd for service og samferdsel ønsker ikke et slikt forsøk i deres fag.

28.3.12 Orienteringssaker

1. Fylkesbesøk 2012

Det ble bestemt at fylkesbesøket gjennomføres fra 31. oktober til 2. november 2012. Sekretæren melder tilbake til Rogaland fylkeskommune.

1. Flytskjema

Ingen gjennomgang.

1. Evalueringsseminaret for utprøving av gjennomgående dokumentasjon

Ellinor Tande presenterte kort fra evalueringsseminaret 19. april.

1. Avslutningsmiddag for oppnevningsperioden

Avslutningsmiddagen gjennomføres med 7 medlemmer + rådssekretæren på Olympen.

1. Evalueringsrapporter for Kunnskapsløftet

Rådssekretæren informerte om publiserte rapporter på Utdanningsdirektoratets hjemmesider, samt kommende rapporter som vil være aktuelle for det faglige rådet.

Vedtak:

Sakene tas til orientering.

29.3.12 Eventuelt

Ingen saker.